Jeg er bange for, at problemet ikke stopper ved hønsene fra den lokale gård.  Alle domesticerede høns er fremavlet til at producere så mange æg, at deres kroppe simpelthen ikke kan følge med - heraf problemer med brækkede brystben, men også brækkede ben samt sygdomme i deres reproduktionsorganer.  Derudover er der hele problematikken med, hvor disse høns er erhvervet. Det er almen praksis i æggeindustrien, uanset om det er økologisk eller ej, at hanekyllingerne bliver sorteret fra 1 døgn efter udrugningen, hvor de enten bliver gasset i kamre eller kastet direkte i en kødblender alene af den grund, at det ikke er profitabelt at holde dem i live. Det vil sige, at uanset hvor man køber sine høns, vil man derigennem støtte en industri, der slår daggamle kyllinger ihjel på en måde som, hvis det handlede om andre dyr såsom hundehvalpe, ville igangsætte et ramaskrig af en anden verden.  Alt dette sker for, at vi kan kan spise æg. Ikke fordi vi har brug for det - alt hvad der er godt i æg kan fås fra vegetabilske produkter - men fordi det er noget vi altid har gjort, og fordi de smager godt!  Jeg håber ikke dette bliver modtaget som slag i hovedet med en porre. Det er dejligt at se, at folk får øjnene op for, hvordan vi behandler dyrene i landbruget. Men jeg må desværre erklære mig enig med dig. Mange vil med rette være berørte af dette i denne uge og gå ned og købe æg igen i næste uge :(